हरियाणा विधानसभा चुनाव, 2024

हरियाणा विधानसभा के सभी 90 सदस्यों को चुनने के लिए 5 अक्टूबर 2024 को हरियाणा में आम चुनाव आयोजित करवाए गए थे। चुनाव आयोग द्वारा चुनावो का परिणाम 8 अक्टूबर 2024 को जारी किया गया।

चुनाव में भारतीय जनता पार्टी ने 48 सीटें जीतकर साधारण बहुमत प्राप्त किया। यह जीत हरियाणा विधानसभा में पार्टी की लगातार तीसरी विजय थी। इसके साथ ही भारतीय जनता पार्टी राज्य में लगातार तीन बार जीतने वाली पहली पार्टी बन गई।

कांग्रेस 37 सीटें जीतकर दूसरी सबसे बड़ी पार्टी बन गई, जो पिछले चुनाव की तुलना में 6 सीटों की बढ़ोतरी थी। इंडियन नैशनल लोकदल ने 2 सीटों पर जीत दर्ज की। वहीं, निर्दलीयों ने 3 सीटें जीतीं, जो पिछले चुनाव से 4 सीटें कम हैं। जननायक जनता पार्टी, जिसने 2019 के चुनाव में 10 सीटें जीती थीं और 2019 से 2024 तक भाजपा सरकार की प्रमुख गठबंधन सहयोगी रही, इस चुनाव में एक भी सीट जीतने में असफल रही। 

पृष्टभूमि
हरियाणा विधान सभा का कार्यकाल 3 नवंबर 2024 को समाप्त होने वाला है। पिछला विधानसभा चुनाव अक्टूबर 2019 में हुआ था। चुनाव के बाद, भारतीय जनता पार्टी और जननायक जनता पार्टी के गठबंधन ने राज्य सरकार बनाई, जिसमें मनोहर लाल खट्टर मुख्यमंत्री बने।

राजनीतिक विकास

12 मार्च 2024 को, भाजपा और जेजेपी गठबंधन टूट गया और मनोहर लाल खट्टर ने मुख्यमंत्री पद से इस्तीफा दे दिया। उसी दिन नायब सिंह सैनी को नए मुख्यमंत्री के रूप में शपथ दिलाई गई।

2024 के लोकसभा चुनावों में, भाजपा, जिसने 2019 में हरियाणा की सभी 10 सीटें जीती थीं, केवल 5 सीटें जीत पाई और बाकी 5 सीटें हार गई। 

मई 2024 में तीन निर्दलीय विधायकों ने भाजपा सरकार से अपना समर्थन वापस ले लिया, जिससे सैनी सरकार अल्पमत में आ गई।

 परिणाम 
 क्षेत्रानुसार 

+क्षेत्रानुसार परिणामक्षेत्रसीटेंभाजपाभाराकांइंनेलोअन्यअहीरवाल2317600बगड़1961021देसवाल2110902ग्रैंड ट्रंक रोड27151200कुल90483723

संदर्भ